CELEX: 62015TN0303
Language: ro
Date: 2015-06-01 00:00:00
Title: Cauza T-303/15: Acțiune introdusă la 1 iunie 2015 – Barqawi/Consiliul

27.7.2015   
            
            
               RO
            
            
               Jurnalul Oficial al Uniunii Europene
            
            
               C 245/45
            
         Acțiune introdusă la 1 iunie 2015 – Barqawi/Consiliul
   (Cauza T-303/15)
   (2015/C 245/55)
   Limba de procedură: franceza
   
      Părțile
   
   
      Reclamant: Ahmad Barqawi (Dubai, Emiratele Arabe Unite) (reprezentanţi: J.-P. Buyle şi L. Cloquet, avocaţi)
   
      Pârât: Consiliul Uniunii Europene
   
      Concluziile
   
   Reclamantul solicită Tribunalului:
   
               —
            
            
               anularea Regulamentului de punere în aplicare (UE) nr.o2015/375 al Consiliului din 6 martie 2015 de punere în aplicare a Regulamentului (UE) nr. 36/2012 privind măsuri restrictive având în vedere situația din Siria, în ceea ce îl privește pe reclamant;
            
         
               —
            
            
               anularea Deciziei de punere în aplicare (PESC) 2015/383 a Consiliului din 6 martie 2015 privind punerea în aplicare a Deciziei 2013/255/PESC privind măsuri restrictive împotriva Siriei, în ceea ce îl privește pe reclamant;
            
         
               —
            
            
               obligarea Consiliului la plata tuturor cheltuielilor de judecată efectuate în cadrul procedurii, inclusiv a celor efectuate de reclamant.
            
         
      Motivele și principalele argumente
   
   În susținerea acțiunii, reclamantul invocă șase motive.
   
            
               1.
            
            
               Primul motiv, întemeiat pe încălcarea dreptului la apărare și a dreptului la un proces echitabil, întrucât reclamantul nu a fost audiat niciodată înainte ca sancțiunile respective să fi fost luate.
            
         
            
               2.
            
            
               Al doilea motiv, întemeiat pe o eroare vădită de apreciere a faptelor, în măsura în care Consiliul nu ar aduce dovada faptelor raportate care s-ar afla la baza motivării măsurilor întreprinse.
            
         
            
               3.
            
            
               Al treilea motiv, întemeiat pe încălcarea principiului general al proporționalității.
            
         
            
               4.
            
            
               Al patrulea motiv, încălcat pe încălcarea disproporționată a dreptului de proprietate și de a exercita o activitate profesională.
            
         
            
               5.
            
            
               Al cincilea motiv, întemeiat pe un abuz de putere. Reclamantul arată că, în măsura în care măsurile adoptate de Consiliu nu au niciun efect asupra regimului sirian și în măsura în care reclamantul a respectat întotdeauna sancțiunile emise de comunitatea internațională și a rămas mereu independent de regimul aflat la putere, există motive să se considere că măsurile atacate au fost luate din alte motive decât cele care figurează în acestea (excluderea de pe piață – favorizarea altor actori).
            
         
            
               6.
            
            
               Al șaselea motiv, întemeiat pe încălcarea obligației de motivare, motivarea Consiliului în susținerea măsurilor atacate fiind eliptică și nereferindu-se la niciun element concret sau dată care ar permite reclamantului să identifice operațiunile comerciale care îi sunt reproșate.